29/05/2020 | Administración LocalMunicipal
Mesía
Bases e convocatoria para a contratación laboral temporal de tres peóns, a xornada completa, para a realización de obras e servizos mínimos do Concello de Mesía (PEL Concellos 2020)

Por Decreto da Alcaldía, de data 25.05.2020, aprobáronse as bases e convocouse proceso selectivo para a contratación laboral temporal, mediante concurso, de tres peóns ao abeiro do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes (PEL CONCELLOS 2020). “BASES DO PROCESO SELECTIVO PARA A CONTRATACIÓN LABORAL TEMPORAL DE TRES PEÓNS PARA A REALIZACIÓN DE OBRAS E SERVIZOS MÍNIMOS MUNICIPAIS DO CONCELLO DE MESÍA (PEL 2020) PRIMEIRA.–OBXECTO DA CONVOCATORIA. O obxecto da presente convocatoria é a contratación, en réxime de dereito laboral, a xornada completa, baixo a modalidade de contrato temporal por obra ou servizo determinado, de acordo co artigo 15.1. a) do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, de TRES PEÓNS para o Concello de Mesía, ao abeiro do Programa de Integración Laboral para a execución de obras e servizos mínimos municipais dos concellos da provincia de menos de 20.000 habitantes na anualidade 2020 (BOP n.º 29, do 12/02/2020) da Deputación da Coruña. A xornada de traballo é de 40 horas á semana e o salario é de 1.108,33 euros brutos ao mes, incluída a parte proporcional das pagas extraordinarias. SEGUNDA.–DURACIÓN DO CONTRATO E FUNCIÓNS DO/A TRABALLADOR/A. Os/as aspirantes seleccionados no presente proceso selectivo incorporaranse ao Concello, dándose de alta na Seguridade Social e demais requisitos legais, ata a finalización do servizo, tendo o contrato unha duración máxima de cinco meses e nove días. As funcións propias do posto son, entre outras, a realización de tarefas de desbroce e limpeza dos parques e prazas públicas do Concello, así como o mantemento dos viarios municipais mediante a limpeza, bacheo e outras reparacións varias así como traballos na rede de sumidoiros e nos accesos aos núcleos de poboación. TERCEIRA.–PUBLICIDADE. A convocatoria e as bases do presente proceso selectivo publicarase no Boletín Oficial da Provincia (BOP), na páxina web do Concello (www.concellodemesia. gal) e no taboleiro de edictos da Casa Consistorial. Os resultados das probas, a efectos de notificación dos/as interesados/as, así como as citacións e emprazamentos deles, levaranse a cabo unicamente a través da páxina web e do taboleiro de anuncios do Concello. CUARTA.–REQUISITOS DOS/AS ASPIRANTES. Para poder tomar parte no proceso de selección será necesario que os aspirantes reúnan, na data de finalización do prazo de presentación de instancias, os seguintes requisitos: 1.–Ter a nacionalidade española, sen prexuízo de ter outra nacionalidade que lle permita o acceso ao emprego público, conforme aos artigos 56 e 57 do TREBEP e ao art.52 da Lei 2/2015 do emprego público de Galicia.2.–Ter cumpridos os dezaseis anos e non exceder da idade máxima de xubilación forzosa.3.–Estar inscritos/as no Servizo Público de Emprego de Galicia como demandantes de emprego. Este requisito deberá cumprirse tanto no momento da selección como no da formalización do contrato.4.–Encontrarse nalgunha das seguintes situacións de exclusión social: a) Mulleres, ao ter un índice de paro rexistrado sensiblemente superior ao dos homes. b) Maiores de 45 anos. c) Parados de longa duración: aquelas persoas que leven un mínimo de dous anos como demandante de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. e) Persoas en situación de drogodependencia. f) Persoas que vivan nun fogar onde ninguén teña emprego. g) Persoas en fogar monoparental. h) Persoas con problemas para encontrar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar.5.–Non padecer enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opte. Acreditarase, por parte dos traballadores que sexan finalmente seleccionados antes da súa incorporación laboral, mediante informe médico oficial no que se faga constar que o/a aspirante reúne as condicións físicas suficientes para a realización das tarefas, ademais de non padecer enfermidade ou defecto físico que impida o normal desenvolvemento das funcións propias do posto.6.–Non ter sido separado/a mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas.7.–Non estar incurso/a nos supostos de incompatibilidades previstas na lexislación vixente.8.–Estar en posesión do Celga 1 ou equivalente. De non acreditarse o coñecemento do galego por esta vía se realizará unha proba oral de galego, de carácter obrigatorio e eliminatorio. Este exercicio será cualificado de apto ou non apto (artigo 51 Lei emprego público de Galicia 2/2015 de 29 de abril). Os anteriores requisitos, deberanse posuír con referencia ao último día de prazo de presentación das instancias, e mantelos ata o día da contratación. Será nulo o nomeamento dos que estean incursos en causas de incapacidade específica conforme á normativa vixente. QUINTA.–SOLICITUDES. As/os interesadas/os deberán presentar a solicitude de participación segundo o Anexo I destas bases acompañada da seguinte documentación: – Fotocopia do DNI – Informe emitido polo Servizo Público de Emprego que xustifique que a persoa a contratar está inscrita en dito servizo, en situación de desemprego. – Declaración xurada de reunir os requisitos esixidos nos apartados 5, 6 e 7 da base cuarta da presente convocatoria (Anexo II). – Fotocopia da documentación acreditativa dos méritos alegados, se é o caso, tal como se sinala na base oitava. – Fotocopia do título do Celga 1, se é o caso. – Documentación acreditativa do cumprimento dalgún dos requisitos relacionados no punto 4 da base cuarta, que se realizará conforme se indica a continuación: a) Muller e persoas maiores de 45 anos: Fotocopia do DNI. b) Persoas desempregadas de longa duración: Informe de vida laboral actualizado. c) Persoas con discapacidade: Fotocopia do certificado do recoñecemento da dita discapacidade emitida polo órgano competente. d) Persoas en situación de drogodependencia, con problemas para encontrar emprego polo idioma ou cuestións socioculturais, persoas que vivan nun fogar onde ningunha teña emprego, fogar monoparental ou persoas sen fogar; vítimas de violencia de xénero: Informe dos servizos sociais municipais. A presentación da solicitude coa documentación farase no Rexistro Xeral do Concello (Xanceda, s/n, 15685, Mesía) en horario de 8.00 a 15.00 horas, de luns a venres, por calquera dos medios establecidos no artigo 16.4 da Lei 39/2015, do 1 de outubro, do procedemento administrativo común das Administracións Públicas, no prazo de sete días naturais, contados dende o seguinte ó da publicación da presente convocatoria no Boletín Oficial da Provincia. As solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso, os aspirantes deberán comunicalo mediante fax (981687069) durante o mesmo prazo que o de presentación de instancias, ou mediante e-mail (correo@concellodemesia. gal). Actuarase de igual xeito, no caso de ser presentada a solicitude noutra Administración Pública, en caso de non realizar esta comunicación, vía fax ou e-mail, quedarán excluídos/as do procedemento de selección. SEXTA.–LISTA DE AMDITIDOS/AS E EXCLUIDOS/AS. Rematado o prazo de presentación de solicitudes publicarase no taboleiro de anuncios e na páxina web do Concello, unha relación provisional de aspirantes para o posto, especificando as causas de exclusión. Os/as aspirantes terán, se é o caso, un prazo de 2 días hábiles para a subsanación de deficiencias e/ou reclamacións dende a publicación da dita relación. Finalizado o prazo de subsanación, publicarase a relación definitiva de admitidos e excluídos, que será publicada no taboleiro de anuncios e na páxina web do Concello. No caso de que non exista necesidade de subsanacións, a primeira lista será definitiva. Nesta mesma resolución nomearase e emprazarase ao Tribunal e aos aspirantes admitidos para a valoración dos méritos sinalados na base oitava. SÉTIMA.–TRIBUNAL CUALIFICADOR. O tribunal cualificador estará composto por un presidente, un secretario, e tres vogais de conformidade co artigo 60 do Real Decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público. Todos/as os/as vogais deberán contar con titulación igual ou superior á esixida como requisito dos aspirantes. O tribunal cualificador non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De todas as reunións que faga o tribunal o/a secretario/a redactará acta. As decisións se adoptarán por maioría de votos dos membros presentes resolvendo en caso de empate o voto de calidade do/a presidente/a do tribunal. Os membros do tribunal absteranse de intervir e comunicarano á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan en aplicación das presentes bases, así como, nos casos non previstos polas mesmas. A composición do tribunal cualificador darase a coñecer xunto coa relación definitiva de admitidos. OITAVA.–SISTEMA DE SELECCIÓN. A selección efectuarase polo sistema de concurso. Puntuación máxima: 16 puntos. Nela valorarase os seguintes méritos: 1.-Experiencia profesional. Nela valorarase a experiencia como peón en traballos análogos ao obxecto da presente convocatoria. Puntuación máxima: 12 puntos. a) Na administración pública: 0,25 puntos por mes traballado. b) Na empresa privada: 0,15 puntos por mes traballado.2. Formación. Puntuación máxima: 3 puntos. a) Por posuír formación superior ao título de escolaridade, estudos primarios e/ou equivalente: 1 punto. b) Por ter rematado favorablemente programas de capacitación, formación e integración no mercado laboral: 0,50 puntos por programa ata un máximo de 2 puntos.3. Otros. Carnet de conducir. Máximo: 1 punto. a) Por posuír o carne de conducir tipo B: 0,50 puntos. a) Por posuír o carne de conducir tipo superior ao B: 1 punto. No caso de empate de puntuación final entre aspirantes, realizarase un sorteo público. Para a xustificación dos méritos, coa solicitude deberanse achegar os seguintes documentos: – A acreditación dos servizos prestados efectuarase mediante certificación expedida pola entidade na que se prestaron os servizos, indicando os períodos de duración dos servizos prestados e/ou mediante a presentación dos correspondentes contratos de traballo. Así mesmo é imprescindible a presentación do informe de vida laboral. – A acreditación da formación superior e da realización de programas de capacitación, formación e integración no mercado laboral organizados e/ou financiados polas Administracións Públicas realizarase mediante certificación da entidade que impartiu o curso ou mediante copia compulsada do documento oficial acreditativo da súa realización. – A acreditación dos permisos de condución, mediante fotocopias dos mesmos. NOVENA.–PROPOSTA DE CONTRATACIÓN. LISTA DE RESERVA. O tribunal proporá á alcaldía o nomeamento dos tres aspirantes que obtiveran a maior puntuación no conxunto do proceso selectivo, segundo o establecido na base anterior. Na acta da selección, incluirase como lista de reserva, a relación, pola orde de puntuación obtida no proceso de selección, dos/as aspirantes non propostos, para os casos de que o aspirante proposto rexeite a oferta de emprego ou cese no posto por outra circunstancia. DÉCIMA.–PRESENTACIÓN DE DOCUMENTACIÓN.1.-O/A aspirante proposto/a presentará no Rexistro do Concello, no prazo de 3 días hábiles contado a partir da publicación dos aspirantes propostos para a contratación no taboleiro de anuncios do Concello e na páxina web do Concello (www.concellodemesia. gal), os documentos seguintes: a) Orixinal para a súa compulsa do Documento Nacional de Identidade. b) Informe médico oficial actualizado -polo que non deberá ter unha antigüidade superior a tres meses contados dende a data de resolución definitiva da Alcaldía na que se aproba o/a aspirante seleccionado/a- no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. c) Documentación orixinal acreditativa de encontrarse nunha das situacións de exclusión social. d) Documentación orixinal acreditativa dos méritos alegados, no seu caso. e) Documento orixinal da titulación Celga 1, de ser o caso.2.–A non presentación dentro do prazo fixado no parágrafo anterior da presente base da documentación antes referida, agás os casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na documentación presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Neste caso, a proposta considerase feita a prol do seguinte aspirante segundo á orde de puntuación obtida. UNDÉCIMA.–RECURSOS. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso - administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no taboleiro de anuncios do Concello, segundo o artigo 46.1 da Lei 29/1998, do 13 de xullo, da xurisdición contencioso - administrativa. Asemade poderá interpoñerse recurso potestativo de reposición perante o Alcalde - Presidente, no prazo dun mes contado a partir do día seguinte da publicación do anuncio do proceso selectivo no BOP, de conformidade co preceptuado nos artigos 123 e concordantes da Lei 39/2015, do 1 de outubro, do procedemento administrativo común das Administracións Públicas. ANEXO I SOLICITUDE PARTICIPACIÓN PROCESO DE SELECCIÓN TRES PEÓNS D./D.ª., con DNI número., e domicilio, para os efectos de notificación, en., C. P., teléfono. EXPÓN: Que desexa participar no proceso selectivo convocado para a provisión do posto de traballo de tres PEÓNS para a cuadrilla de obras e servizos municipais conforme á subvención concedida pola Deputación Provincial da Coruña ao abeiro da Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes correspondente á anualidade 2020, de acordo coas bases da convocatoria aprobadas por Decreto de Alcaldía de 25 de maio de 2020. – Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aportará, comprometéndose a prestar xuramento ou promesa. – Que autorizo ó Concello de Mesía para recabar o informe do Servizo Público de Emprego requirido para a xustificación da condición de parado de longa duración no momento da formalización do contrato. Documentación que achega (marcar cunha X): – Fotocopia do DNI – Informe emitido polo Servizo Público de Emprego que xustifique que a persoa a contratar está inscrita en dito servizo, en situación de desemprego. – Declaración xurada de reunir os requisitos esixidos nos apartados 5, 6 e 7 da base cuarta da presente convocatoria (anexo II). – Fotocopia da documentación acreditativa dos méritos alegados, se é o caso, tal como se sinala na base oitava. Indicar cal/cales…………………………………….…. – Fotocopia do título do Celga 1, se é o caso. – Documentación acreditativa do cumprimento dalgún dos requisitos relacionados no punto 4 da base cuarta. Indicar cal: …………………………………. Polo exposto, SOLICITA, sexa admitido/a e participar no procedemento de selección ao que se refire a presente instancia. En., a. de. de 2020. Asdo: ATT. SR. ALCALDE DO CONCELLO DE MESÍA ANEXO II DECLARACIÓN PARTICIPACIÓN PROCESO DE SELECCIÓN TRES PEÓNS D./D.ª., con DNI número., e domicilio, para os efectos de notificación, en., C. P., teléfono. aos efectos de participar no procedemento de selección de persoal laboral temporal de tres peóns, de acordo coas bases da convocatoria, declara baixo xuramento: 1.–Non padecer enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta.2.–Non ter sido separado/a mediante expediente disciplinario do servizo de calquera das Administracións Públicas, nin estar inhabilitado/a por sentencia firme para o exercicio das funcións públicas.3.–Non estar incurso/a nos supostos de incompatibilidades previstas na lexislación vixente. E para que así conste, asino a presente en. a. de. de 2020”. Mesía, 25 de maio de 2020. Mariano Iglesias Castro Alcalde